Agribank | SAUK.co.za - Nuus.info
Posts tagged with 'Agribank'
Dit is volgens hom ‘n resolusie van die ANC kongres en hy sluit dit nie uit dat die Banke Wet verander gaan word om………. Wuhan-virus: 132 mense nou al dood | Netwerk24
29 Januarie 2020 06:30
Die dodetal in China het Woensdag tot 132 gestyg weens die nuwe 2019-koronavirus, nadat die dodetal Dinsdag op 106 gestaan het, terwyl minstens 1 500 nuwe gevalle van mense wat die virus opgedoen het, aangemeld is.
China se gesondheidskommissie het Woensdag gesê die dodetal het sedert Dinsdag met 26 gestyg, terwyl 5 974 mense nou die virus opgedoen het.
Dié dodelike virus het einde 2019 in Sentraal-China in die stad Wuhan in die Hubei-provinsie uitgebreek, vermoedelik by ’n markie weens die onwettige handeldryf in wild en seekos. Dit staan as die 2019nCov of die Wuhan-virus bekend.
Dié griepagtige virus word deur menslike kontak versprei en dit gebeur nog voordat simptome voorkom. Dit kan longontsteking veroorsaak met simptome wat koors en moeilike asemhaling insluit.
Talle lande is tans besig om hul burgers uit Wuhan te probeer ontruim, terwyl ’n senior amptenaar in die Amerikaanse regering gesê het een van hul vliegtuie het reeds Woensdag uit Wuhan vertrek. Die Withuis het ook daagliks begin vergader om die uitbreking van die virus te bespreek en om vlugte uit China te monitor.
Bronne sê daar is in ’n stadium oorweeg om vlugte tussen Amerika en China op te skort, maar daar is daarteen besluit.
Nuwe gevalle van die virus is aangemeld sedert dit aanvanklik in Hongkong, Macau, Taiwan, Thailand, Amerika, Australië, Kanada, Frankryk, Japan, Maleisië, Nepal, Singapoer, Suid-Korea en Viëtnam aangemeld is. Gevalle is nou ook in Duitsland en die Ivoorkus aangemeld.
Duitsland het intussen gesê vier mense van dieselfde maatskappy het die virus opgedoen nadat slegs een van die vier in China was. Die geval in Duitsland wek weer kommer dat die virus nie net deur menslike kontak versprei word nie, maar dat dit ook deur die lug kan oorgedra word indien iemand hoes of nies.
Soos Dinsdag berig, het ’n persoon in Japan wat nog nooit sy voete in Wuhan gesit het nie die virus opgedoen.
Australië het intussen aangebied om inwoners te help om die Hubei-provinsie te verlaat en die mense op hul Kerseiland, suid van Java, Indonesië, te huisves.
Die Wêreldgesondheidsorganisasie het verlede week gesê hy beskou die virus nog nie as ’n wêreldwye krisis nie. – Reuters
Die dodetal in China het sedert Dinsdag met 26 toegeneem. Foto: Reuters